Meredith Haaf

Meredith Haaf idazle eta kazetari alemaniarra da, “Süddeutsche Zeitung” egunkari alemaniarraren “Iritzi” ataleko buruordea gisa lan egiten duena. Haren lanen ikuspegi kritikoagatik ezaguna da, zeinetan sare sozialak, ongizatea, laneko segurtasuna, neoliberalismoa, ekonomia edota teknologia bezalako gaiak jorratzen dituen.

 Bizitza goiztiarra 
Haaf Munichen jaio zen,  Alemanian, 1983an. Bertan historia eta filosofia ikasi zituen, eta ikasketak amaitu ondoren hainbat egunkaritan lanean aritu zen, hala nola, Jetzt, Süddeutsche Zeitung eta Missy Magazine.  

2007an, ‘’Mädchenmannschaft’’ blog feminista sortu zuen Barbara Streidl eta Susanne Klingner autoreekin batera.

 Ibilbide profesionala 
2008an, Susanne Klingner eta Barbara Streidlekin batera, ‘’Gu, alfa neskak. Zergatik feminismoak bizitza ederrago egiten duen’’ (Izenburu originala:  Wir Alphamädchen. Warum Feminismus das Leben schöner macht) liburua argitaratu zuen. Lan horretan, ikuspegi feminista garaikidea zabaltzen du, pornografiaren eredu aktuala kritikatuz, hau emakumeekiko bidezkoagoa izan beharko litzatekeela defendatuz.

2011n,‘’Utzi negarrez egoteari. Belaunaldi batez eta beren arazo funtsgabeez’’ liburua idatzi zuen. (Izenburu originala: ‘’Über eine Generation und ihre Luxusprobleme’’) Bertan, laurogeiko belaunaldiko kideen -Millenial izenez ezagunak- ziurgabetasuna eta apatia politikoa kritikatzen ditu. Beste hainbat gairen artean, haren gurasoen belaunaldia eta berea alderatzen ditu, eta aurrekoari politikoki aktiboa deritzon heinean, Millenialak ‘’hiritarrak izatearen gainetik kontsumitzaileak direla’’ baieztatzen du.

2013an, Les Inrockuptibles kultura-aldizkari frantsesaren gaztelaniazko bertsioan argitaratutako elkarrizketa batean, Haaf Lena Dunham idazle estatubatuarrekin alderatua izaten da, honen bertsio ‘’Europearra eta anti-hipsterra'' deitua izan baitzen.

2018an,’’Gatazka! Dei bat, eztabaidaren kultura hobe baten aldeko alegatua’’ liburua publikatu zuen. (Izenburu originala: Streit! Eine Aufforderung, ein Plädoyer für eine bessere) Saiakera horretan eztabaida publikoaren beharra azpimarratzen du, iritzi politiko propio bat garatzeko gai ez den gizarte batekiko kezka adieraziz.

 Erreferentziak 

 Kanpo estekak 

Kategoria:Munichtarrak
Kategoria:Alemaniako kazetariak
Kategoria:Alemaniako feministak